ประจำเดือนมาไม่ปกติไม่สม่ำเสมอ ไปหาแล้วอัลตร้าซาวน์แล้วพบว่าเป็นถุงน้ำในรังไข่ รังไข่โต แล้วให้ยาคุมมากิน วันนั้นมีอะไรกับแฟนครั้งแรกแต่แฟนไม่เสร็จ แล้วก็ใส่ถุงด้วย อยากทราบว่ามีโอกาสท้องไหมคะ
สวัสดีค่ะPCOS (Polycystic Ovary Syndrome) เป็นกลุ่มอาการถุงน้ำจำนวนมากในรังไข่ เกิดจากความผิดปกติของระบบต่อมไร้ท่อ ทำให้ผู้ป่วยมีระดับฮอร์โมนเอสโตรเจน โปรเจสเตอโรน แอนโดรเจน และอินซูลินอยู่ในภาวะที่ไม่สมดุล ทำให้เกิดถุงน้ำขนาดเล็กจำนวนหลายใบอยู่ในรังไข่ ซึ่งอาจเกิดเพียงข้างเดียวหรือทั้งสองข้างก็ได้ อาการเช่น ประจำเดือนมาไม่ปกติ สิวขึ้น ขนดก หรือมีบุตรยาก โดยมักพบในผู้หญิงวัยเจริญพันธุ์เป็นหลักการรักษาหลักคือการใช้ยาคุมกำเนิดชนิดรับประทานถ้าไม่มีข้อห้ามใช้ ในบางรายอาจต้องใช้ยาต้านฮอร์โมนเพศชายควบคู่ไปด้วย หรือในผู้ที่ดื้อต่อการรักษาอาจต้องได้ยากระตุ้นฮอร์โมนจากต่อมใต้สมองร่วมไปด้วยซึ่งการใช้ยาคุมกำเนิดชนิดรับประทานนั้น ถ้าได้รับประทานภายใน 5 วันแรกของการมีประจำเดือนสามารถมีเพศสัมพันธ์ได้เลย หลังจากนั้นให้กินยาต่อเนื่องไปให้หมดแผงเพื่อให้ได้ประสิทธิภาพของยาในการคุมกำเนิด ถ้าไม่ได้เริ่มภายใน 5 วันแรกของรอบเดือนควรกินติดต่อกันให้ครบ 7 วันก่อนจึงค่อยมีเพศสัมพัฯธ์ไม่ป้องกันได้ ถ้ามีเพศสัมพันธ์ในช่วงก่อนหน้านั้นไม่ได้ป้องกัน อาจมีข้อบ่งชี้การใช้ยาคุมฉุกเฉินภายใน 72 ชั่วโมง